ΓΡΑΠΤΗ ΕΡΩΤΗΣΗ E-1415/03

υποβολή: Joan Vallv (ELDR) προς την Επιτροπή

(23 Απριλίου 2003)

Θέμα: Κλείσιμο της εφημερίδας Egunkaria

Στις 20 Φεβρουαρίου αυτού του χρόνου έκλεισε η εφημερίδα Euskaldunon Egunkaria με εντολή του δικαστή του Εθνικού Δικαστηρίου της Ισπανίας Juan del Olmo. Η αστυνομικές δυνάμεις συνέλαβαν 10 στελέχη της εφημερίδας, μεταξύ των οποίων και το διευθυντή της, Martxelo Otamendi, λόγω της εικαζόμενης ανάμειξής του στον ΕΤΑ. Σήμερα, τρεις από αυτούς βρίσκονται ακόμη στην φυλακή.

Στις 10 Μαρτίου ο ίδιος δικαστής του Εθνικού Δικαστηρίου αποφάσισε το προσωρινό κλείσιμο, για έξι μήνες, των εμπορικών εταιριών Egunkaria Sortzen SL και Egunkaria SA, καθώς και της καθημερινής εφημερίδας Euskaldunon Egunkaria, των κτιρίων της, της κεντρικής της διοίκησης και των εγκαταστάσεών της και να αναστείλει τις δραστηριότητές της για το ίδιο χρονικό διάστημα. Ο δικαστής αιτιολόγησε την απόφασή του με το επιχείρημα ότι ολόκληρη η δομή και ο σχεδιασμός πιθανολογείται ότι δημιουργήθηκε από τον ΕΤΑ και ανταποκρίνεται ευθέως σε στρατηγική τρομοκρατίας. Η κατηγορία, ότι η εφημερίδα αποτελεί μέρος του σχεδίου και των οικονομικών και πολιτισμικών δομών της etarra cupola βασίζεται σε έγγραφα, που αποσπάσθηκαν από τρομοκράτες το 1992 (έτος ίδρυσης της εφημερίδας).

Η Egunkaria ήταν η μόνη εφημερίδα, που εκδιδόταν αποκλειστικά στη γλώσσα Euskera. Η νομική και πολιτική απόφαση για το κλείσιμό της ενδέχεται να συνεπάγεται παραβίαση της ελευθερίας της έκφρασης, στην περίπτωση, όπου δενπάρχουν συγκεκριμένες αποδείξεις. Το άρθρο 11 του Χάρτη Θεμελιωδών Δικαιωμάτων της Ευρωπαϊκής Ένωσης για την ελευθερία της έκφρασης και της πληροφόρησης αναφέρει τα ακόλουθα: 1. Κάθε πρόσωπο έχει δικαίωμα στην ελευθερία έκφρασης. Το δικαίωμα αυτό περιλαμβάνει την ελευθερία γνώμης και την ελευθερία λήψης ή μετάδοσης πληροφοριών ή ιδεών, χωρίς την ανάμειξη δημοσίων αρχών και αδιακρίτως συνόρων. 2. Η ελευθερία των μέσων μαζικής ενημέρωσης και η πολυφωνία τους είναι σεβαστές.

Στις 26 Μαρτίου η Ένωση των ευρωπαϊκών καθημερινών μειονοτικών εφημερίδων, η οποία περιλαμβάνει 32 εφημερίδες, συνεδρίασε στις Βρυξέλλες. Οι ισπανικές αρχές απαγόρευσαν στον Martxelo Otamendi, διευθυντή της Egunkaria, να παραστεί.

Μόλις πριν δύο χρόνια, η Ευρωπαϊκή Ένωση διοργάνωσε το Ευρωπαϊκό Έτος των Γλωσσών, για όλες τις γλώσσες με σκοπό να προάγει τη γλωσσική ποικιλότητα. Σήμερα, ενώπιον αυτής της κατάστασης, είναι λυπηρό που μια μειονοτική γλώσσα, όπως η Euskera,φίσταται αυτό το επιπρόσθετο πρόβλημα και παρακωλύεται στην έκφραση της ταυτότητάς της με το κλείσιμο της μόνης εφημερίδας που μέχρι στιγμής εκδίδεται αποκλειστικά σ' αυτή τη γλώσσα. Θα ήθελα, εξάλλου, να τονίσω την ιδιαίτερη σημασία που έχει για αυτές τις μειονότητες η ύπαρξη εφημερίδας στη μητρική τους γλώσσα.

Ενόψει αυτής της κατάστασης, θα ήθελα να μάθω: Η Επιτροπή έχει ζητήσει μέχρι στιγμής εξηγήσεις από τις ισπανικές αρχές ή πρόκειται να το πράξει στο προσεχές μέλλον, έτσι ώστε να αποσαφηνιστεί ότι δεν παραβιάζεται κάποιο θεμελιώδες δικαίωμα και ότι η εν λόγω δράστηριότητα δεν αντίκειται στην ευρωπαϊκή πολιτική προαγωγής και σεβασμού της γλωσσικής ποικιλότητας στα κράτη μέλη·

Απάντηση του κ. Vitorino εξ ονόματος της Επιτροπής

(4 Ιουνίου 2003)

Το Αξιότιμο Μέλος του Κοινοβουλίου παρακαλείται να ανατρέξει στην κοινή απάντηση της Επιτροπής στις γραπτές ερωτήσεις E-0641/03 και E-0672/03 του κ. Ebner και άλλων(1).

(1) βλέπε σελίδα 75.